paragraph_text: Neofolk ili apokaliptični folk oblik je eksperimentalne glazbe koji spaja elemente suvremenog folka i industriala proistekle iz krugova punk rocka tijekom osamdesetih godina 20. stoljeća. Skladbe toga žanra mogu se svirati isključivo akustičnim glazbalima ili izvoditi uz pomoć akustičnih narodnih glazbala i raznih drugih zvukova. Karakteristične su teme iz područja povijesnog i kulturnog naslijeđa, poganstva, predaja i mitologije.